Isglatte veje har formentlig ført til flere færdselsuheld tidligt mandag morgen Det oplyser vagtchef ved Nordjyllands Politi Karsten Højrup. Tæt på Mariager landede en bil på hovedet omkring klokken 6, da den kørte på Hemvej. Bilisten kom heldigvis ikke til skade og kravlede selv ud af bilen. På Munksjørupvej tæt på Løgstør har politiet også fået en melding om en mørk bil, der holder i grøften med havariblinket tændt. - Det er formentlig sket på grund af glat føre. Det er sikkert sket i de tidlige morgentimer, og så er bilisten nok blevet hentet af en anden bil, siger Karsten Højrup. Politiet er nu taget ud på stedet for at undersøge, hvad der er sket. Nordjyllands Politi efterlyser nu ejeren af bilen for at få klarlagt de nærmere omstændigheder.  Politiet kan kontaktes på telefon 114. Karsten Højrup oplyser desuden, at der er sket flere andre småuheld i det nordjyske på grund af de glatte veje.

Opsummering:
Morgenglatte veje har formentlig ført til flere uheld i Nordjylland.